**Retningslinjer AD HOC midler**

**AD HOC midler**

• er beregnet for faglig utvikling for søkerne

• skal gå til kortvarige prosjekt der kunstnerne ikke har hatt mulighet til å søke andre midler

• er ment å skulle hjelpe kunstnere som på kort varsel får tilbud om å delta på festivaler, konserter, utstillinger, kurs etc.

• alle enkeltmedlemmer i kunstnerorganisasjonene som er medlemmer av Samisk Kunstnerråd kan søke om AD HOC midler

• det kan søkes om midler inntil kr. 25 000,-

• søknadsfrist 10 januar, 10. april, 10. juni og 10. september

**Det innvilges ikke midler til**

• prosjekter som er avsluttet for søknadsfristens utløp

• større, lenge planlagte prosjekt

• forprosjekt

• honorar til andre aktører

• innkjøp av utstyr

**Kriterier for tildeling av AD HOC midler**

Ved tildeling av midler skal det legges særlig vekt på

• kunstnerisk kvalitet

• nytteverdi for kunstneren

• nytteverdi for det samiske samfunn

**Når man har fått midler til AD HOC**

• Frist for gjennomføring av prosjektet/tiltaket er 4 mnd.

• Tilskuddet i sin helhet utbetales når rapport og regnskap i henhold til søknad foreligger.

**Felles for samarbeidsprosjekt og AD HOC midler**

• Det skal søkes på fastsatte skjemaer hvor alle punkter fylles

• Tilskuddene øremerkes det gjeldende prosjektet og kan ikke brukes til noe annet

• Dáiddafoanda skal alltid nevnes som finansieringskilde for prosjektet f.eks. på plakater, i program, i verklister, på nettsider der prosjektet presenteres etc.

**Rapportering av AD HOC midler**

• Det rapporteres på fastsatte skjemaer

• Det rapporteres for prosjektet der oppnådde resultater evalueres, sett i lys av formålet med prosjektet, jf. søknad. Utgifter dokumenteres med vedlagte bilag (kopier), utgifter må følge spesifiseringen i kostnadsoverslaget slik at det klart kommer frem hva tilskuddet er brukt til

• Samisk Kunstnerråds sekretariat foretar en generell rimelighetskontroll av rapportene. Videre gjennomgår sekretariatet rapportene for å vurdere om bruken av midlene er gjennomført etter forutsetningen for tildelingen. Sekretariatets kontroll baserer seg på de opplysninger som er gitt av søkeren/søkerne.

• Dáiddafoanda og riksrevisjonen kan kontrollere at bevilgninger fra Dáiddafoanda nyttes etter forutsetningene, jf. Stortingets bevilgningsreglement § 10.

• Ved mislighold av rapporteringsplikten må utbetalt beløp tilbakebetales. Tilskuddsmottagere som unnlater å sende inn rapport, kan tape retten til å få tildelt midler fra Dáiddafoanda.

• Søkere som ikke har rapportert for tidligere tildelte midler kan ikke tildeles nye midler før

 tidligere tildelte midler er rapportert for. Dette gjelder ikke om søker er tildelt

samarbeidsprosjekt og som søker Ad hoc midler før 2-årsfristen for samarbeidsprosjekt er

utløpt.

• Dersom prosjektet ikke gjennomføres innen tidsfristen, vil midlene bli tilbakeført Dáiddafoanda.

• Dersom tidsfristen for gjennomføringen må utsettes, må det søkes om forlengelse for tidsfristens utløp. Søknad sendes til sekretariatet som behandler denne.

• Endring av bruk av tilskudd må på forhånd være godkjent av Dáiddafoandas utvalg

**Klageadgang**

Klagefristen er 3 uker fra det tidspunktet søker blir underrettet om vedtaket, jf. forvaltningsloven § 29. Søkere som får sin søknad avvist, har klagerett på avvisningsvedtaket, jf. forvaltningslovens § 2, tredje ledd og forvaltningslovens kap. VI.

Det kan ikke klages over det kunstneriske skjønn som ligger til grunn for styrets vedtak. Klageadgangen er begrenset til å gjelde saksbehandling og rettsanvendelse.

Dáiddafoandas utvalg behandler klagen. Dersom Dáiddafoandas utvalg opprettholder det opprinnelige vedtaket, kan avgjørelsen ankes til Samisk Kunstnerråds styre.